Ehdotus Euroopan parlamentin ja neuvoston asetukseksi (EY) jäsenvaltioiden välisen tavarakaupan tilastoista annetun neuvoston asetuksen (ETY) N:o 3330/91 muuttamisesta /* KOM/97/0252 lopull. - COD 97/0155 */



Virallinen lehti nro C 203 , 03/07/1997 s. 0010



Ehdotus Euroopan parlamentin ja neuvoston asetukseksi (EY) jäsenvaltioiden välisen tavarakaupan tilastoista annetun neuvoston asetuksen (ETY) N:o 3330/91 muuttamisesta (97/C 203/07) (ETA:n kannalta merkityksellinen teksti) KOM(97) 252 lopull. - 97/0155(COD) (Komission esittämä 2 päivänä kesäkuuta 1997) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, toimivat perustamissopimuksen 189 b artiklassa määrätyn menettelyn mukaisesti, sekä katsovat, että jäsenvaltioiden välisen tavarakaupan tilastoista 7 päivänä marraskuuta 1991 annetun neuvoston asetuksen (ETY) N:o 3330/91 (1), sellaisena kuin se on muutettuna asetuksella (ETY) N:o 3046/92 (2), mukaisesti yhteisö ja sen jäsenvaltiot laativat jäsenvaltioiden välisen tavarakaupan tilastoja (Intrastat) siirtymäkauden ajan, joka alkaa 1 päivänä tammikuuta 1993 ja päättyy ajankohtana, jona siirrytään yhtenäiseen verotusjärjestelmään alkuperäjäsenvaltiossa, sisämarkkinoiden lainsäädännön yksinkertaistamisella, sellaisena kuin se on ilmaistuna SLIM-aloitteen (sisämarkkinoiden lainsäädännön yksinkertaistaminen) yhteydessä, pyritään parantamaan yritysten kilpailukykyä ja mahdollisuuksia luoda työpaikkoja, Intrastat-järjestelmän yksinkertaistaminen on ollut SLIM-aloitteeseen kuuluva kokeiluohjelma; SLIM-Intrastat-työryhmän laatimista käytännön ehdotuksista, joiden tarkoituksena on keventää tilastotietojen toimittajien tehtäviä, on annettu tiedonanto Euroopan parlamentille ja neuvostolle, ja ehdotukset on otettu myönteisesti vastaan, ilmoituksissa annettujen tietojen rajaaminen, samalla kun säilytetään käyttäjiä tyydyttävä tietotaso, on tärkeä väline ilmoitusvelvollisille aiheutuvan taakan vähentämisessä, kuljetusmuotoa ja toimitusehtoja koskevien tietojen poistaminen muodostaa osan näistä yksinkertaistamistoimenpiteistä; siirtymäkausi on kuitenkin tarpeen joillekin jäsenvaltioille, jotta ne voisivat mukauttaa kansallisen tilastojärjestelmänsä, ilmoitustaakan keventämiseksi ja ilmoitusvelvollisten tasapuolisen kohtelun varmistamiseksi olisi poistettava vapaaehtoiset tiedot; maininta alkuperämaasta on kuitenkin useille käyttäjille erityisen kiinnostava ja on sen vuoksi säilytettävä, ja ilmoitusvelvollisten odotuksiin vastaamiseksi ja jäsenvaltioiden erilaisten hallinnollisten järjestelyjen vuoksi kansallisille viranomaisille annetaan enemmän joustoa ilmoitusten määräaikojen asettamisessa, OVAT ANTANEET TÄMÄN ASETUKSEN: 1 artikla Muutetaan asetus (ETY) N:o 3330/91 seuraavasti: 1. Poistetaan 13 artiklan 1 kohdasta sanat "määräajassa ja". 2. Poistetaan 23 artiklan 1 kohdan f alakohta. 3. Poistetaan 23 artiklan 1 kohdan g alakohta. 4. Korvataan 23 artiklan 2 kohta seuraavasti: "Jäsenvaltiot voivat määrätä tilastoilmoituksessa mainittaviksi ainoastaan 1 kohdassa mainitut tiedot, minkä lisäksi voidaan määrätä mainittaviksi seuraavat tiedot: a) alkuperämaa tavaroiden saapumispaikkana olevassa jäsenvaltiossa b) toimitusehdot 31 päivään joulukuuta 1999 saakka." 5. Lisätään 23 artiklaan 4 kohta seuraavasti: "4. Komissio huolehtii, että tiedot, jotka jäsenvaltiot vaativat tilastotietojen ilmoitusvelvollisia toimittamaan, julkaistaan Euroopan yhteisöjen virallisen lehden C-sarjassa." 2 artikla 1. Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 2. Edellä olevan 1 artiklan 1, 2, 4 ja 5 kohtaa sovelletaan 1 päivästä tammikuuta 1998. 3. Edellä olevan 1 artiklan 3 kohtaa sovelletaan 1 päivästä tammikuuta 2000. Jäsenvaltiot, jotka soveltavat kokonaisuudessaan neuvoston direktiivejä 78/546/ETY (3), 80/1119/ETY (4), 80/1177/ETY (5) ja 95/64/EY (6), tai jotka voivat toimittaa näiden direktiivien edellyttämät tilastotiedot muilla keinoin, soveltavat kuitenkin tätä kohtaa ennen 1 päivää tammikuuta 2000 komission kyseiseltä jäsenvaltiolta saamien tietojen perusteella määräämästä päivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 316, 16.11.1991, s. 1. (2) EYVL N:o L 307, 23.10.1992, s. 27. (3) EYVL N:o L 168, 26.6.1978, s. 29. (4) EYVL N:o L 339, 15.12.1980, s. 30. (5) EYVL N:o L 350, 23.12.1980, s. 23. (6) EYVL N:o L 320, 30.12.1995, s. 25.